ויניל (סדרת טלוויזיה)

ויניל (באנגלית: Vinyl) היא סדרה דרמה היסטורית אמריקאית שנוצרה על ידי מרטין סקורסזה ומיק ג'אגר. הסדרה בכיכובו של השחקן בובי קנאבלי עוקבת אחר מפיק תקליטים בשם ריצ'י פינסטרה, המנסה להציל את חברת התקליטים "אמריקן סנצ'ורי" שברשותו מפשיטת רגל באמצעות גילוי אמנים חדשים. הסדרה משודרת בערוץ הטלוויזיה האמריקאי HBO, החל מ-14 בפברואר 2016, ובישראל בערוץ yesOh של חברת yes, בשירות VOD של חברת yes, ובסלקום טי וי. הפרק הראשון בוים על ידי מרטין סקורסזה וארך כ-113 דקות. מיד לאחר שידור הפרק הראשון, הוחלט ברשת HBO לחדש את הסדרה לעונה שנייה. בתום העונה הראשונה בעקבות הרייטינג הבינוני והביקורות המעורבות הוחלט לפטר את השואו ראנר והמפיק בפועל טרנס וינטר ולהחליפו בסקוט ז. ברנס. ב-22 ביוני 2016, למרות ההצהרות המוקדמות של הרשת, הוחלט לבטל את הפקת העונה השנייה. הרעיון המקורי לסדרה היה של מיק ג'אגר, שסיפר לעיתון "האינדיפדנט" הבריטי ש“כבר שנים היה לי רעיון לסרט שמתרחש בתעשיית המוזיקה, פיתחנו אותו ופיתחנו אותו... זה היה רעיון מאוד מתפרס". ג'אגר פנה ליוצר הקולנוע המוערך מרטין סקורסזה, שביים ב־2008 את הסרט התיעודי על הרולינג סטונז, Shine a Light; ויחד עם טרנס ווינטר, שהיה בין כותבי ומפיקי “הסופרנוס" ו"אימפריית הפשע" הם יצרו את הסדרה. המטרה המקורית הייתה ליצור דרמה אפית חדשה שמתארת את המתרחש מאחורי הקלעים בעולם המוזיקה בניו יורק של שנות ה-70 תקופה של "סקס סמים ורוקנרול". ג'אגר תרם מניסיונו ומהיכרתו כדי לשרטט במדויק את השנים המעצבות של תעשיית הרוק בארצות הברית שראו את צמיחת עידן הדיסקו, הפאנק רוק וההיפ הופ ששינו את פני המוזיקה לנצח. ריצ'י פינסטרה (בובי קנאבלי) - מנהל חברת תקליטים אמריקן סנצ'ורי שמנסה להחיות את הלייבל הדועך שלו באמצעות גיוס אמנים חדשים ופרועים. דבון פינסטרה (אוליביה ווילד) - אשתו של ריצ'י שעזבה קריירת דוגמנות ואת הפקטורי של אנדי וורהול לטובת חיי הבורגנות, שמתגלים לה כפחות רגועים ממה שהיא קיוותה. זאק ינקוביץ (ריי רומנו) - שותפו היהודי של ריצ'י בלייבל וחברו הטוב. קיפ סטיבנס (ג'יימס ג'אגר) - סולן להקת הפאנק "נאסטי ביטס". לסטר גריימס (אטו אסנדו) - זמר לשעבר ומנהל החדש של להקת נאסטי ביטס. ג'יימי גולד (ג'ונו טמפל) - מזכירה צעירה שמעוניינת להתקדם ולכבוש את הלייבל באמצעות גיוס להקת "נאסטי ביטס". אינגריד (בריגיטה יורט סורנסון ) - שחקנית דנית הקרובה לאנדי וורהול וחברה טובה של אשתו של ריצ'י. קלארק מורל (ג'ק קוויד) - מפיק צעיר בחברת התקליטים אמריקן סנצ'ורי. סקיפ פונטיין (ג'יי סי מקנזי) - מנהל המכירות של חברת התקליטים אמריקן סנצ'ורי. אנדי וורהול (ג'ון קמרון מיטשל) - האמן הנודע. סקוט להביט (פי ג'יי בריאן) - היועץ המשפטי של חברת התקליטים אמריקן סנצ'ורי. גארי (דגלאס סמית) - 2 פרקים ויניל זכתה לביקורות מעורבות. באתר "Rotten Tomatoes" זכתה הסדרה לציון של 77%, בהתבסס על כ-62 ביקורות, ובאתר "Metacritic" זכתה הסדרה לציון של 71%, בהתבסס על כ-39 ביקורות. אתר האינטרנט הרשמי של ויניל ויניל, ברשת החברתית פייסבוק ויניל, ברשת החברתית אקס (טוויטר) ויניל, ברשת החברתית אינסטגרם "ויניל", במסד הנתונים הקולנועיים IMDb (באנגלית) "ויניל", באתר Rotten Tomatoes (באנגלית) "ויניל", באתר Metacritic (באנגלית) "ויניל", באתר HBO Max (באנגלית) "ויניל", באתר Hulu סדרות (באנגלית) "ויניל", במסד הנתונים הקולנועיים KinoPoisk (ברוסית) ביקורות חן חדד, "ויניל" מרשימה ומסנוורת אבל גם חלולה וסקסיסטית, באתר הארץ, 16 בפברואר 2016 הגר בוחבוט, עכבר העיר, "ויניל": סדרה שמגדירה מחדש טלוויזיה ומוזיקה, באתר הארץ, 15 בפברואר 2016 עידו ישעיהו‏, תקליט שחוק: "וייניל" נראית כמו משהו שראינו עשרות פעמים בעבר, באתר וואלה, 16 בפברואר 2016 גילי איזיקוביץ, פרק הפתיחה של "ויניל": יש לכם סבלנות לאקספוזיציה בת 113 דקות?, באתר הארץ, 15 בפברואר 2016 חן חדד, HBO חזרה בה: "ויניל" לא תשוב לעונה שנייה, באתר הארץ, 23 ביוני 2016 בן שלו, חובבי מוזיקה ייהנו מ"ויניל", הסדרה החדשה של מרטין סקורסזה ומיק ג'אגר. חובבי טלוויזיה - פחות, באתר הארץ, 18 בפברואר 2016 ניב הדס, "ויניל" היתה אמורה להיות פצצת טלוויזיה. אז מה השתבש?, באתר הארץ, 14 באפריל 2016 ויניל - עונה ראשונה, Rotten Tomatoes ויניל- ביקורת סדרה, Metacritic